recursal/SuperWikiNEXT-32B huggingface dataset:
PhDr. **Ján Kovalik-Ústiansky**, vlastným menom Ján Kovalik (\* 27. november 1861, Ústie nad Oravou – † 8. marec 1950, Žilina) bol básnik. Pseudonym: Bohuznámy, Ján K.Oravský, Peter Skala, Ústiansky.

Životopis
---------

Jeho otec bol Ján Kovalik a matka Mária rod. Habernalová. V roku 1872 – 1880 študoval na gymnáziu v Banskej Bystrici, 1880 – 1885 filozofiu na univerzitách vo Viedni a v Budapešti. V roku 1885 – 1890 pôsobil ako profesor gymnázia v Trstenej, 1890 – 1935 v Žiline. Politický exponent HSĽS. V januári 1920 po abdikácii Vladimíra Makovického bol povolaný za poslanca Revolučného národného zhromaždenia za slovenský klub. V revolučnom parlamente zasadal v sociálnom výbore. V parlamentných voľbách v roku 1920 bol zvolený za senátora za Česko - slovenskú stranu ľudovú. V roku 1921 jej slovenskí poslanci a senátori (vrátane J. Kovalika) zo spoločného klubu vystúpili a vytvorili si vlastný. Za senátora bol zvolený aj v parlamentných voľbách v roku 1925 i 1929. V rokoch 1930 – 1936 bol aj členom predsedníctva HSĽS. V krajinských voľbách v roku 1935 bol zvolený za člena Krajinského zastupiteľstva Slovenskej krajiny za HSĽS. V roku 1938 sa stal na ustanovujúcej schôdzi v Žiline prvým predsedom *Zväzu slovenských drevopreimyselníkov, drevoobchodníkov a lesomajiteľov*. V období Slovenského štátu v rokoch 1942 – 1943 bol členom Štátnej rady Slovenskej republiky.

Ján Kovalik, senátorJán Kovalik (sediaci tretí sprava) ako člen predsedníctva HSĽS v roku 1934.
Z hľadiska jeho literárnej tvorby je považovaný za predstaviteľ aromantizmu. Ako epigón štúrovskej balady vstúpil roku 1879 do slovenskej literatúry občiansky a vlastenecky motivovanými veršami v časopise Orol, neskôr ho ovplyvnila aj poézia P.O. Hviezdoslava. Zväčša išlo o veršované epické skladby plné patetizmu, rétoriky a verbalizmu, ktoré ideovo kotvili vo vlasteneckej poézii neskorého štúrovstva a do slovenského literárneho vývinu nezasiahli. Je autorom filozofického spisu Adaptio és emancipatio (1885). Venoval sa aj publicistike, zaoberal sa najmä pedagogickou problematikou.

Referencie
----------

1. ↑   Slovenské lesy do slovenských rúk. *Slovenský denník* (Bratislava), 1938-11-01, roč. XXI, čís. 254, s. 3.
2. ↑   Kovalík-Ústiansky členom Štátnej rady. *Gardista*, 1942-03-21, roč. IV, čís. 66, s. 3.

Literatúra
----------

* *Slovník slovenských spisovateľov 20. storočia*

Iné projekty
------------

Commons
* Spolupracuj na Commons Commons ponúka multimediálne súbory na tému **Ján Kovalik-Ústiansky**

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Plné texty diel Ján Kovalika-Ústianskeho
* Záznam o narodení a krste v matrike záznam číslo 88; pokrstený ako Joannes Kovalik

Autoritné údaje: * ISNI: 0000 0000 5737 7723
* NK ČR: xx0073952
* SNK: 167488
* VIAF: 85782982
Znázornenie Carnotovho cyklu v *p-V* diagrame.
Znázornenie Carnotovho cyklu v *T-S* diagrame. Porovnajte s p-V diagramom: TH = T1 = T2, TC = T3 = T4.
**Carnotov cyklus**, presnejšie **vratný Carnotov cyklus**, **Carnotov obeh** (vratný Carnotov obeh) alebo **Carnotov proces** (vratný Carnotov proces) je ideálny tepelný obeh pozostávajúci z vratných zmien (dvoch adiabát a dvoch izoteriem), ktorý prebieha medzi dvoma zásobníkmi tepla rôznej teploty. Má najvyššiu možnú tepelnú účinnosť v danom rozsahu teplôt.

Carnotov cyklus opisuje prácu ideálneho tepelného stroja a vyvodzuje jeho maximálnu teoretickú účinnosť. Teoreticky tento cyklus prvýkrát opísal Nicolas Léonard Sadi Carnot, po ktorom je aj pomenovaný.

Diagramy Carnotovho cyklu
-------------------------

Jednotlivé fázy Carnotovho cyklu je možné podľa potreby znázorniť v rôznych diagramoch. p-V diagram vyjadruje závislosť tlaku od objemu, T-S diagram vyjadruje závislosť teploty od entropie. 

* krivka medzi bodmi 1 a 2 — izotermická expanzia
* krivka medzi bodmi 2 a 3 — adiabatická expanzia
* krivka medzi bodmi 3 a 4 — izotermická kompresia
* krivka medzi bodmi 4 a 1 — adiabatická kompresia

V oboch typoch diagramov krivky jednotlivých zmien ohraničujú oblasť ktorej obsah zodpovedá práci vykonanej strojom. 

{\displaystyle A\equiv W=\int \_{V\_{1}}^{V\_{3}}p\_{1,2,3}\,\mathrm {d} V-\int \_{V\_{1}}^{V\_{3}}p\_{3,4,1}\,\mathrm {d} V=T.S}

Energetická bilancia Carnotovho cyklu
-------------------------------------

úsek 1-2 izotermická expanzia (indexy podľa obrázku):

{\displaystyle Q\_{12}=W\_{12}=R.T\_{12}.\ln({\frac {V\_{2}}{V\_{1}}})}
úsek 2 -3 adiabatická expanzia

{\displaystyle Q\_{23}=0}   ;   {\displaystyle W\_{23}=-(U\_{3}-U\_{2})=-C\_{V}\cdot (T\_{34}-T\_{12})}
úsek 3-4 izotermická kompresia:

{\displaystyle Q\_{34}=-W\_{34}=-R.T\_{34}.\ln({\frac {V\_{4}}{V\_{3}}})}
úsek 4-1 adiabatická kompresia:

{\displaystyle Q\_{41}=0}   ;   {\displaystyle W\_{41}=-(U\_{1}-U\_{4})=-C\_{V}\cdot (T\_{12}-T\_{34})}

Účinnosť Carnotovho cyklu
-------------------------

{\displaystyle \eta ={\frac {W}{Q\_{13}}}={\frac {Q\_{12}-Q\_{34}}{Q\_{12}}}={\frac {R.(T\_{12}-T\_{34}).\ln(V\_{2}/V\_{1})}{R.T\_{12}.\ln(V\_{2}/V\_{1})}}}
a po zjednodušení:

{\displaystyle \eta =1-{\frac {T\_{34}}{T\_{12}}}}
Účinnosť Carnotovho cyklu závisí iba od teplôt v stavoch 1,2 a 3,4.

Realizácia Carnotovho cyklu
---------------------------

Teoretickou realizáciou Carnotovho cyklu je ideálny *Carnotov tepelný motor*.

Pozri aj
--------

* Obrátený Carnotov cyklus

Referencie
----------

1. ↑   ANTAL, Štefan. *Termodynamika*. Bratislava : Edičné stredisko STU, 1992. 317 s.


|  |  |
| --- | --- |
| Portal | Fyzikálny portálChemický portál |
**Humphreyov cyklus** alebo **Humphreyov obeh** je ideálny tepelný obeh pozostávajúci z vratných zmien. 

Humphreyov cyklus popisuje prácu turbíny kde prívod tepla sa uskutočňuje pri konštantnom objeme za nárastu tlaku a odvod tepla sa uskutočňuje pri konštantnom tlaku. Takéto priblíženie je možné použiť iba pre plynovú turbínu s impulzovým prívodom plynov. Odvod tepla je realizovaný voľným opustením turbíny do prostredia s konštantným tlakom, čo zhruba zodpovedá predpokladom modelu.

Diagram Humphreyovho cyklu
--------------------------

Znázornenie Humpreyovho cyklu v *p-V* diagrame.
Jednotlivé fázy Humphreyovho cyklu znázorňuje diagram vyjadrujúci závislosť tlaku od objemu (*p-V diagram*). Zanesením všetkých štyroch fáz cyklu do jedného diagramu získame oblasť ohraničenú dvomi adiabatami a izochorou a izobarou. Obsah tejto oblasti zodpovedá práci vykonanej strojom. 

{\displaystyle A=Q\_{p}-Q\_{o}}
* krivka medzi bodmi 1 a 2 — adiabatická kompresia
* krivka medzi bodmi 2 a 3 — izochorický prívod tepla
* krivka medzi bodmi 3 a 4 — adiabatická expanzia
* krivka medzi bodmi 4 a 1 — izobarický odvod tepla

Učinnosť Humphreyovho cyklu
---------------------------

Účinnosť Humphreyovho cyklu závisí iba na

* kompresnom pomere, t. j. pomere objemu v stave 1 k objemu v stave 2,3 ( **ε** )
* exponente adiabaty - Poissonovej konštante ( **k** )
* množstva izochoricky privedeného tepla, t. j. pomere tlaku v stave 3,4 k tlaku v stave 2 ( **λ p** )

{\displaystyle \eta =1-{\frac {1}{\epsilon ^{k-1}}}.{\frac {k.(\lambda \_{p}^{\frac {1}{k}}-1)}{\lambda \_{p}-1}}}

Referencie
----------

* Trnka J. Urban J.: *Spaľovacie motory*. Alfa Bratislava, 1992.


|  |  |
| --- | --- |
| Portal | Fyzikálny portálChemický portál |
**Uradnícka vláda** je vláda zostavená bez ohľadu na príslušnosť členov s cieľom prekonať obdobie, v ktorom nie je možná dohoda medzi parlamentnými stranami na personálnom zložení vlády, až po najbližšie voľby. Úradnícku vládu vymenúva spravidla hlava štátu, ktorá do nej väčšinou nominuje apolitických odborníkov bez straníckej príslušnosti, ktorí majú na dočasnú dobu vykonávať právomoci vlády, kým nie je vymenovaná nová vláda na základe parlamentných volieb. V reprezentatívnych demokraciách má takáto vláda väčšinou za úlohu iba udržať status quo.

Počas Prvej česko-slovenskej republiky bola úradnícka vláda vymenovaná viackrát, napríklad prvá a druhá vláda Jana Černého alebo tzv. vláda obrany republiky armádneho generála Jana Syrového, ktorá vládla v období po Mníchovskej dohode a odstúpení pohraničných oblastí Česko-Slovenska nacistickému Nemecku. Termín úradnícka vláda tak zodpovedá stavu, keď personálne zloženie členov vlády tvorili úradníci alebo skúsení odborníci v konkrétnych oblastiach a nie politici. Ako synonymá sa používajú spojenia vláda odborníkov, či apolitická vláda.

V parlamentnej demokracii ide o určitý odklon od klasickej parlamentnej formy vlády, kde existuje kreačná závislosť vlády od parlamentu, ktorá sa prejavuje priamym vplyvom parlamentu na zloženie vlády. Pri úradníckej vláde rozhoduje o zložení vlády výlučne hlava štátu, pričom nie je viazaná politickými pomermi v parlamente vyplývajúcimi z výsledku parlamentných volieb.

V histórii samostatného Slovenska bola úradnícka vláda po prvý raz vymenovaná 15. mája 2023 ako následok pádu dočasne poverenej vlády Eduarda Hegera. Na jej čelo zasadol dovtedajší viceguvernér Národnej banky Slovenska Ľudovít Ódor.

Referencie
----------

1. ↑  úradnícka vláda. In: KICZKO, Ladislav et al. *Slovník spoločenských vied*. Bratislava : Slovenské pedagogické nakladateľstvo, 1997. 303 s. ISBN 80-08-02665-0. S. 273.
2. ↑  SIVÁK, Florián. *Slovenské a české dejiny štátu a práva v rokoch 1918-1945*. 3. vyd. Bratislava : Univerzita Komenského, 1999. 190 s. ISBN 80-223-1409-9. S. 68.
3. ↑   *Väčšinová, menšinová či úradnícka vláda?* [online]. www.najpravo.sk, 2011-10-17, [cit. 2023-05-08]. Dostupné online.
4. ↑  OTTOVÁ, Eva. *Teória práva*. [s.l.] : Heuréka vydavateľstvo, Šamorín, 2010. ISBN 978-80-89122-59-2. S. 146-147.
5. ↑   Slovensko smeruje prvýkrát k úradníckej vláde: Čaputová vyhovela Hegerovej žiadosti skončiť. *Pravda* (Bratislava: OUR MEDIA SR), 2023-05-07. Dostupné online [cit. 2023-05-08]. ISSN 1336-197X.
6. ↑  TASR. Prezidentka SR Zuzana Čaputová vymenovala novú vládu Ľudovíta Ódora. *teraz.sk* (Bratislava: TASR), 2023-05-15. Dostupné online [cit. 2023-05-16].
Zobrazenie krajov Slovenska
Dopravná značka oznamujúca vjazd do Trenčianskeho kraja
**Kraj** je jednotka územného členenia a jednotka štátnej správy na Slovensku. Od zrušenia krajských úradov v roku 2007 ostáva kraj v oblasti štátnej správy už len územným obvodom pre okresné úrady v sídle kraja, inak je kraj už len jednotkou územného členenia štátu na rôzne účely a štatistickou jednotkou. 

Mimo štátnej správy a štatistiky však kraj hrá dôležitú úlohu ako územná jednotka v justícii (krajské súdy, krajské prokuratúry), ozbrojených silách (územné vojenské správy), polícii (krajské riaditeľstvá Policajného zboru), hasičstve (krajské riaditeľstvá Hasičského a záchranného zboru) i iných oblastiach špecializovanej štátnej správy (krajské stavebné úrady, inšpektoráty práce, krajské školské úrady, krajské pamiatkové úrady, krajské lesné úrady, krajské úrady životného prostredia, krajské pozemkové úrady, krajské veterinárne a potravinové správy) a najvyššia jednotka samosprávy na Slovensku - územia jednotlivých krajov štátnej správy sú totiž identické s územiami samosprávnych krajov, čo sú najvyššie jednotky územnej samosprávy na Slovensku.

Kraje v oblasti štátnej správy v dejinách Slovenska
---------------------------------------------------

Prvé kraje boli na Slovensku vytvorené roku 1949, pozri kraj (1949 – 1960). K zníženiu ich počtu došlo roku 1960, pozri kraj (1960 – 1990). V roku 1990 boli kraje zrušené. Kraje boli znovu zavedené 1. júla 1996, odkedy sa Slovensko znova delí na kraje, a to na osem krajov. 

Štát vykonával správu kraja v rokoch 1949 – 1990 prostredníctvom tzv. krajských národných výborov. Od roku 1996 do roku 2007 (resp. 2012) štát vykonával správu kraja v oblasti štátnej správy prostredníctvom krajských úradov a v rokoch 2007 – 2013 (aj) prostredníctvom tzv. obvodných úradov v sídle kraja. V roku 2007 (resp. 2013) boli krajské úrady zrušené. Od roku 2013 je kraj v oblasti štátnej správy územným obvodom pre okresné úrady v sídle kraja.

Kraje v súčasnosti
------------------

| Kraj | Sídlo | Rozloha | Počet obyvateľov*(31. 12. 2017)* | Predseda (župan) |
| --- | --- | --- | --- | --- |
| Banskobystrický | Banská Bystrica | 9 454 km2 | 649 788 ▼ | Ján Lunter |
| Bratislavský | Bratislava | 2 053 km2 | 650 838 ▲ | Juraj Droba |
| Košický | Košice | 6 753 km2 | 800 414 ▲ | Rastislav Trnka |
| Nitriansky | Nitra | 6 344 km2 | 678 692 ▲ | Milan Belica |
| Prešovský | Prešov | 8 974 km2 | 822 946 ▲ | Milan Majerský |
| Trenčiansky | Trenčín | 4 502 km2 | 587 364 ▼ | Jaroslav Baška |
| Trnavský | Trnava | 4 145 km2 | 561 666 ▲ | Jozef Viskupič |
| Žilinský | Žilina | 6 808 km2 | 691 023 ▲ | Erika Jurinová |

Pozri aj
--------

* Zoznam krajov na Slovensku

Externé odkazy
--------------

* Krajské úrady a obvodné úrady Archivované 2009-06-27 na Wayback Machine
* Územnosprávne usporiadanie SR

| * z
* d
* u
Kraje Slovenska |
| --- |
| 
* Banskobystrický kraj
* Bratislavský kraj
* Košický kraj
* Nitriansky kraj
* Prešovský kraj
* Trenčiansky kraj
* Trnavský kraj
* Žilinský kraj

 |
**Greenove identity** sú a súbor troch identít vo vektorovej analýze. Sú pomenovné po matematikovi Georgovi Greenovi, ktorý objavil Greenovu vetu.

Prvá Greenova identita
----------------------

Táto identita je odvodená z Gaussovej vety aplikovanej na vektorové pole {\displaystyle \mathbf {F} =\psi \nabla \phi }: Ak platí, že φ má spojitú druhú deriváciu, a ψ má spojitú prvú deriváciu, na množine *U*, potom:

{\displaystyle \int \_{U}\left(\psi \nabla ^{2}\phi \right)\,dV=\oint \_{\partial U}\left(\psi {\partial \phi \over \partial n}\right)\,dS-\int \_{U}\left(\nabla \phi \cdot \nabla \psi \right)\,dV}

Druhá Greenova identita
-----------------------

Ak φ a ψ majú obe spojité druhé derivácie na *U*, potom:

{\displaystyle \int \_{U}\left(\psi \nabla ^{2}\phi -\phi \nabla ^{2}\psi \right)\,dV=\oint \_{\partial U}\left(\psi {\partial \phi \over \partial n}-\phi {\partial \psi \over \partial n}\right)\,dS}

Tretia Greenova identita
------------------------

Greenova tretia identita je odvodená z druhej ak položíme {\displaystyle \phi (.)={1 \over |\mathbf {x} -.|}} a {\displaystyle \nabla ^{2}\phi =-4\pi \delta \left(\mathbf {x} -.\right)} v **R***3*: Ak ψ má spojitú druhú deriváciu na *U* .

{\displaystyle \oint \_{\partial U}\left[{1 \over |\mathbf {x} -\mathbf {y} |}{\partial \psi \over \partial n}(\mathbf {y} )-\psi (\mathbf {y} ){\partial \over \partial n\_{\mathbf {y} }}{1 \over |\mathbf {x} -\mathbf {y} |}\right]\,dS\_{\mathbf {y} }-\int \_{U}\left[{1 \over |\mathbf {x} -\mathbf {y} |}\nabla ^{2}\psi (\mathbf {y} )\right]\,dV\_{\mathbf {y} }=k}
*k* = 4πψ(***x***) ak ***x*** ∈ leží v *U*, 2πψ(***x***) ak ***x*** ∈ ∂*U* a má dotyčnicu v ***x***, nule a všade inde.
**Stupeň Réaumura** (značka °R) je jednotka teploty pomenovaná po francúzskom prírodovedcovi René Réamurovi. Ten ju zaviedol v roku 1730.

Vychádza z dvoch základných referenčných bodov:

* 0 °R je bod tuhnutia vody,
* 80 °R je bod varu vody

pri normálnom atmosférickom tlaku. 

Réaumurova stupnica bola svojho času veľmi rozšírená, ale počas 19. storočia bola nahradená inými systémami. V dnešnej dobe sa už viac používa hlavne Celsiova stupnica (Európa) alebo imperiálna jednotka Fahrenheit (USA a UK).

Prepočet na iné stupnice
------------------------

### Celziova stupnica

{\displaystyle C={\frac {5}{4}}\cdot R},
{\displaystyle R={\frac {4}{5}}\cdot C},
kde *R* je teplota v stupňoch Réaumura, *C* je teplota v stupňch Celzia.

### Fahrenheitova stupnica

{\displaystyle R={\frac {4(F-32)}{9}}},
{\displaystyle F={\frac {9R}{4}}+32},
kde *R* je teplota v stupňoch Réaumura, *F* je teplota v stupňoch Fahrenheita.

### Kelvinova stupnica

{\displaystyle K={\frac {5}{4}}\cdot R+273{,}15}
{\displaystyle R={\frac {4(K-273{,}15)}{5}}}
kde *R* je teplota v stupňoch Réaumura, *K* je teplota v kelvinoch.

Pozri aj
--------

* Stupeň Celzia
* Kelvin
***Generál Jeho Veličenstva*** (angl. *The King's General*) je román Daphne du Maurierovej z obdobia občianskej vojny v Anglicku. Svoj tragický životný príbeh rozpráva hlavná hrdinka Honor Harrisová v prvej osobe.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Mladá, prísne vychovaná dievčina Honor sa zaľúbi do bezočivého kráľovského dôstojníka Richarda Grenvila. Ich láska prekvitá tajne, stretávajú sa na košatom strome v rodinnom sade. Dievčine však hrozí nanútený sobáš s cudzím človekom, a tak ujde za svojím milým. Rodina po menšom škandále pristane na nežiaduci zväzok s Richardom. Krátko pred svadbou dôjde k tragédii – snúbenica sa na cválajúcom koni zrúti do priekopy a ostáva ochrnutá a pripútaná na kreslo. Láska prechádza mnohými peripetiami, ale zostáva zrelšia a spoľahlivejšia. Honor, ktorá našla silu preniesť sa cez vlastnú tragédiu, sa stáva oporou nielen svojmu mužovi, ale aj celej rozvetvenej rodine.

 Opis zápletky alebo rozuzlenia príbehu sa tu končí.
**Wienerov filter** je filter, ktorého účel je znižovať šum v signále v porovnaní so signálom ktorý šum neobsahuje. Navrhol ho počas roku 1940 a v roku 1949 publikoval Norbert Wiener. Ako ekvivalent Wienerovej práce ho nezávisle odvodil a v roku 1941 publikoval Kolmogorov. Preto sa teória s ním spojená často nazýva aj Wiener-Kolmogorova teória filtrácie. Wienerov filter je štatisticky prvý navrhnutý filter. Viedol k návrhu mnohých ďalších, vrátane známeho Kalmanovmu filtra.

Wienerov filter nie je adaptívny filter, teória tohoto filtra predpokladá statické vstupy.

Popis
-----

Cieľom Wienerovho filtra je odfiltrovať šum, ktorý poškodzuje signál. Je založený na statických vstupoch. Jeho osobitosťou je, že pozná spektrálne vlastnosti pôvodného signálu a šumu a snaží sa filtrovať lineárne nezávisle od času (time-invariant) tak, aby sa jeho výstup čo najviac podobal pôvodnému signálu. Wienerove filtre sú charakterizované nasledovne:

1. Predpoklad: signál a pridaný šum sú statický stochastický proces so známou spektrálnou charakteristikou alebo známou autokoreláciou a vzájomnou koreláciou;
2. Požiadavka: filter musí byť fyzicky realizovaný;
3. Kritérium výkonu: Minimálna stredná kvadratická chyba (minimum mean-square error - MMSE).

Tento filter je často používaný na oddelenie pôvodného signálu od jeho nežiadaných častí.

Zdroj
-----

* *Tento článok je čiastočný alebo úplný preklad článku Wiener filter na anglickej Wikipédii.*
**Farad** (značka **F**) je jednotkou elektrickej kapacity podľa medzinárodnej sústavy SI. Bola pomenovaná podľa anglického fyzika a chemika Michaela Faradaya. 

Elektrický kondenzátor má kapacitu 1 farad, ak sa nabije elektrickým prúdom jedného ampéru za 1 sekundu na elektrické napätie 1 voltu.  

{\displaystyle \mathrm {{\mbox{F}}={\dfrac {{\mbox{A}}\cdot {\mbox{s}}}{V}}} }.   

Jedna ampérsekunda zodpovedá jednému coulombu, preto platí tiež, že elektrický kondenzátor má kapacitu 1 farad, ak sa pri napätí 1 voltu nabije nábojom jedného coulombu.   
{\displaystyle \mathrm {1\,F=1{\frac {C}{V}}} }.
  

Farad je relatívne veľká jednotka, a väčšina elektrických kondenzátorov v bežnej praxi majú kapacity medzi niekoľkými pF a μF. Až od roku 1990 sú na trhu lacné kondenzátory, ktoré majú elektrickú kapacitu 1 F a viac.
  

Jednotku Farad je tiež možné popísať pomocou nasledovných vzorcov:  

{\displaystyle \mathrm {{\mbox{F}}={\dfrac {{\mbox{A}}^{2}\cdot {\mbox{s}}^{4}}{kg\cdot {\mbox{m}}^{2}}}={\dfrac {\mbox{J}}{{\mbox{V}}^{2}}}={\dfrac {{\mbox{W}}\cdot {\mbox{s}}}{{\mbox{V}}^{2}}}={\dfrac {\mbox{C}}{\mbox{V}}}={\dfrac {{\mbox{C}}^{2}}{\mbox{J}}}={\dfrac {{\mbox{C}}^{2}}{{\mbox{N}}\cdot {\mbox{m}}}}={\dfrac {{\mbox{s}}^{2}\cdot {\mbox{C}}^{2}}{{\mbox{m}}^{2}\cdot {\mbox{kg}}}}={\dfrac {{\mbox{s}}^{4}\cdot {\mbox{A}}^{2}}{{\mbox{m}}^{2}\cdot {\mbox{kg}}}}={\dfrac {{\mbox{s}}^{2}}{\mbox{H}}}} }.   

kde A=ampér, V=volt, C=coulomb, J=Joule, m=meter, N=newton, s=sekunda, W=watt, kg=kilogram, Ω=ohm, H=henry.

| * z
* d
* u
Jednotky SI |
| --- |
| Základné | 
* meter
* kilogram
* sekunda
* ampér
* kelvin
* kandela
* mol

 |
| Doplnkové | 
* radián
* steradián

 |
| Odvodené | 
* hertz
* stupeň Celzia
* newton
* joule
* watt
* pascal
* coulomb
* volt
* ohm
* siemens
* farad
* weber
* tesla
* henry
* lúmen
* lux
* becquerel
* gray
* sievert
* katal

 |
Prúdnice pri laminárnom (a) a turbulentnom (b) prúdení v potrubí
**Reynoldsovo číslo** alebo zriedkavejšie **Reynoldsovo kritérium** (značka ***Re***) je dôležitá veličina používaná v hydrodynamike a aerodynamike. Reynoldsovo číslo dáva do vzájomného pomeru zotrvačné sily a viskózne sily pôsobiace pri prúdení tekutín (t. j. kvapalín a plynov). Reynoldsovo číslo je bezrozmerná veličina a podľa jej hodnoty možno určiť, či je tok tekutiny laminárny alebo turbulentný. Pomenované je podľa britského inžiniera O. Reynoldsa, ktorý ho odvodil.

Výpočet Reynoldsovho čísla
--------------------------

Vzťahov na výpočet existuje mnoho, pretože Reynoldsovo číslo má veľmi široké využitie (napr. v chemickom inžinierstve, letectve a pod.) a voľba konkrétneho vzťahu závisí od situácie. 

### Prúdenie v potrubí

Najjednoduchší vzťah je pre výpočet Reynoldsovho čísla pri prúdení tekutiny v potrubí:

{\displaystyle Re={\frac {dv\varrho }{\eta }}={\frac {dv}{\nu }}\qquad [1]}
* {\displaystyle d\,\!} — charakteristický rozmer (pri kruhovom potrubí priemer) (m)
* {\displaystyle v\,\!} — rýchlosť prúdenia tekutiny v potrubí (m/s)
* {\displaystyle \varrho \,\!} — hustota tekutiny (kg/m3)
* {\displaystyle \eta \,\!} — dynamická viskozita tekutiny (Pa.s)
* {\displaystyle \nu \,\!} — kinematická viskozita tekutiny (m2/s)

### Pohyb v odporovom prostredí

Vzťah pre pohyb pevného objektu v odporovom prostredí je rovnaký,

{\displaystyle Re={\frac {dv\varrho }{\eta }}={\frac {dv}{\nu }}}
pričom

* za charakteristický rozmer {\displaystyle d\,\!} dosadíme vonkajší rozmer (napr. pri guli jej priemer)
* rýchlosť prúdenia {\displaystyle v\,\!} je rovná rýchlosti objektu vzhľadom na prostredie.

Význam Reynoldsovho čísla
-------------------------

Podľa hodnoty *Re* možno rozlíšiť povahu toku. Hodnota *Re*, pri ktorom nastáva prechod prúdenia z laminárnej oblasti do turbulentnej sa nazýva *kritické Reynoldsovo číslo,* jeho hodnota sa väčšinou stanovuje experimentálne pre konkrétne prípady. 

Pre prúdenie v potrubí platí:

* *Re* < 2 320 — laminárne prúdenie
* *Re* = 2 320–3 450 — prechodná oblasť
* *Re* > 3 450 — turbulentné prúdenie

Príklady hodnôt *Re*
--------------------

* Tok krvi v mozgu *Re* ≈ 1×102
* Tok krvi v aorte *Re* ≈ 1×103
* Plávajúci človek *Re* ≈ 4×106
* Lietadlo *Re* ≈ 1×107
* Veľryba *Re* ≈ 3×108
* Veľká loď (napr. RMS Queen Elizabeth 2) *Re* ≈ 5×109

Pre prúdenie ideálnej kvapaliny platí *Re* = ∞ (pretože *η* = 0) — prúdenie je pri každej rýchlosti dokonale laminárne, pretože akékoľvek Re << ∞[chýba zdroj].

Pozri aj
--------

* Nikuradzeho diagram
**Bitka pri Myšleniciach** (6. júl 1457) bola vyvrcholením vzbury českých žoldnierskych oddielov, v radoch ktorých bojovali aj mnohí bývalí bratríci zo Slovenska, ktorí vstúpili do služieb poľského kráľa Kazimíra IV. počas trinásťročnej vojny, no nedostali vyplatený žold. České oddiely vydržali obliehanie a dosiahli vyplatenie žoldu.:263

Predohra
--------

V roku 1454 vypukla medzi Poľský kráľovstvom a Rádom nemeckých rytierov trinásťročná vojna. Po katastrofálnej poľskej porážke v bitke pri Chojniciach sa poľský kráľ Kazimír IV. Jagelovčík rozhodol najať českých žoldnierov, ktorí po husitských vojnách pôsobili v Čechách, Rakúsku, Uhorsku ako nájomní vojaci, respektíve v Uhorsku ako súčasť bratríckeho hnutia.[chýba zdroj]

Bitka
-----

V roku 1457 sa české žoldnierske jednotky pod vedením Václava Kavku zo Soběsuk a Mikuláša Žáka zo Svěborovic vzbúrili pre nevyplatenie žoldu a začali plieniť kraj okolo hradu Žebrač pri Oswienčime a Vápennej hory pri Myšleniciach. Preto poľský kráľ Kazimír IV. vyslal vojsko údajne až 60 000 mužov a obľahol české oddiely v Myšleniciach. Poľské vojská však napriek početnej prevahe nedokázali mesto dobyť. Českým oddielom sa podarilo prebiť z mesta. V záujme urovnania sporov a dosiahnutia mieru Poliaci údajne nakoniec dlh vyrovnali.:263

Dohra
-----

Bitka pri Myšleniciach resp. pôsobenie českých žoldnierov v Poľskom kráľovstve je ilustráciou zavŕšenia postupnej transformácie husitských "božích" bojovníkov za vieru a idealistických uhorských bratríkov na žoldnierov ochotných slúžiť tomu, kto zaplatí.[chýba zdroj]

V umení
-------

Bitka pri Myšleniciach sa spomína v románovej trilógii Aloisa Jiráska Bratrstvo.

Referencie
----------

1. 1 2 3 4  PALACKÝ, František. *Dějiny národu českého IV.*. Praha : Odeon, 1968.
2. ↑  JIRÁSEK, Alois. *Bratrstvo: Tři rapsódie. 3. [díl], Žebráci.* 1. vyd. v Čs. spis. Praha: Československý spisovatel, 1978. 479, [4] s.
**Fourierov rad** je pomenovaný po francúzskom fyzikovi a matematikovi Josephovi Fourierovi. Slúži na zápis periodického priebehu pomocou funkcií sínus a kosínus. Základná myšlienka zápisu funkcie vo forme radu z funkcií sínus a kosínus je rozklad vektora do ortogonálnej bázy. Lineárnym priestorom je v tomto prípade priestor (istých) funkcií definovaných na intervale {\displaystyle [-\pi ,\pi ]} a skalárnym súčinom je integrál: 

{\displaystyle (f,g)=\int \_{-\pi }^{\pi }f(t)g(t)dt}
Vzhľadom na tento skalárny súčin tvoria funkcie 

{\displaystyle [-\pi ,\pi ]\ni t\mapsto 1,\ \sin nt,\ \cos nt,\ \ \ n\in \mathbb {N} }
ortogonálnu množinu a pre každú integrovateľnú funkciu {\displaystyle f:\ [-\pi ,\pi ]\to \mathbb {R} } vieme nájsť jej *súradnice* voči uvažovanej ortogonálnej množine. Súradnica zodpovedajúca prvku {\displaystyle e} je určená vzťahom 

{\displaystyle f\_{e}={\frac {(f,e)}{(e,e)}}.}
Keďže {\displaystyle (1,1)=2\pi ,(\sin nt,\sin nt)=(\cos nt,\cos nt)=\pi }, tak funkcii {\displaystyle f} priraďujeme jej Fourierov rad 

{\displaystyle f(t)\sim {\frac {a\_{0}}{2}}+\sum \_{k=1}^{\infty }[a\_{k}\cos(kt)+b\_{k}\sin(kt)],}
ktorého koeficienty sa zadávajú vzorcami 

{\displaystyle a\_{k}={\frac {1}{\pi }}\int \_{-\pi }^{\pi }f(x)\cos {(kx)}dx,\ \ \ k=0,1,2,\dots },
{\displaystyle b\_{k}={\frac {1}{\pi }}\int \_{-\pi }^{\pi }f(x)\sin {(kx)}dx,\ \ \ k=1,2,\dots }.
Ak sa dve integrovateľné funkcie líšia v konečnom počte bodov tak je jasné, že majú rovnaký Fourierov rad. Z toho dôvodu nepíšeme medzi funkciou {\displaystyle f} a jej Fourierovým radom znak rovnosti. Ak je však funkcia vybraná z lepšej množiny ako len z množiny integrovateľných funkcií, tak sa jej Fourierov rad môže rovnať. Napríklad platí nasledujúce tvrdenie: Ak je funkcia {\displaystyle f} ohraničená a po častiach spojitá a má aj ohraničenú po častiach spojitú prvú deriváciu, tak jej Fourierov rad má v každom bode súčet a ten je rovný aritmetickému priemeru pravej a ľavej limity tejto funkcie v tomto bode. Teda v bode spojitosti je to hodnota funkcie. Fourierov rad spojitej funkcie nemusí (v niektorom bode) vôbec konvergovať. 

  

V praxi sa funkcia *f* aproximuje konečným rozvojom, kde sčítame len niekoľko prvých členov, pričom sa genericky s narastajúcim počtom členov zvyšuje presnosť tejto aproximácie.

Pozri aj
--------

* Fourierova transformácia

Externé odkazy
--------------

* Fourierove rady
* Fourierove rady
**Honeywell International, Inc.** (NYSE: HON) je hlavnou konglomerátnou spoločnosťou, ktorá vyrába množstvo spotrebných výrobkov, inžinierskych služieb a aerokozmických systémov pre širokú škálu spotrebiteľov, od súkromných spotrebiteľov až po hlavné korporácie a vlády.

Honeywell je spoločnosťou zahrnutou v zozname Fortune 100 s približne 130 000 zamestnancami, z ktorých približne 58 000 sú zamestnaní v USA. Spoločnosť má sídlo v meste Morristown v New Jersey. Jej súčasným CEO je Darius Adamczyk. Spoločnosť a jej spoloční predchodcovia boli členom burzového indexu Dow Jones Industrial Average od 7. decembra 1925 do 9. februára 2008.

Súčasná "Honeywell International, Inc." je výsledkom spojenia, v ktorom Honeywell Inc. bola v roku 1999 nadobudnutá oveľa väčšou spoločnosťou AlliedSignal.

Honeywell má mnoho značiek, ktoré spotrebitelia poznajú. Jedným z najznámejších produktov sú termostaty, turbodúchadlá Garrett a automobilové produkty predávané pod značkami Prestone, Fram a Autolite.

Referencie
----------

1. 1 2 3 4   *2010 Form 10-K< Honeywell International, Inc.* [online]. U.S. Securities and Exchange Commission. Dostupné online.
2. ↑   *Edgar Online SEC Filings FY 2007* [online]. Yahoo.brand.edgar-online.com, [cit. 2011-12-19]. Dostupné online. Archivované 2023-04-10 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Honeywell**

Externé odkazy
--------------

* Oficiálna webstránka
* Honeywell Specialty Materials
* Honeywell Turbo Technologies Archivované 2012-06-15 na Wayback Machine
* Honeywell Technology Solutions
* Honeywell Generators

Vstup do sídla spoločnosti Honeywell

|  |  |
| --- | --- |
| Portal | Portál letectvo |
**Tayov-Sachsov syndróm** alebo **Adsonov syndróm** alebo **Sachsova choroba** alebo **gangliozidióza**, skratka **TSD** (z angl. *Tay-Sachs disease*), je dedičná metabolická choroba spôsobená nedostatkom lyzozomálnych hydroláz. Je to autozomálne recesívne dedičné ochorenie.

Symptómy ochorenia sa prejavia, keď sa v nervových bunkách mozgu nahromadí škodlivé množstvo gangliozidov (derivátov mastných kyselín). Prejavuje sa čerešňovo-červenou škvrnou na sietnici oka. Tieto dôsledky sú spôsobené nedostatočnou aktivitou hexózaminidázy A.

Formy
-----

Tayov-Sachsov syndróm má rôzne formy, ktoré sú rôzne závažné. Klasifikovať sa dá podľa toho, kedy sa začinajú prejavovať prvé príznaky.

### Detská TSD

Klinické prejavy sa objavujú už počas prvých 6. mesiacov života; ochorenie je letálne (smrteľné). Nervové bunky sa pod vplyvom množstva gangliozídií rozširujú a spomaľuje sa tak mentálny aj fyzický vývin. Pacienti sú prevažne slepí a hluchí, neschopní prehĺtať a pohybovať sa. Smrť obyčajne nastáva do piatich rokov.

### Mládenecká TSD

Klinické prejavy sa objavujú vo veku 2-10 rokov. Je veľmi vzácne. Pacienti majú problémy pohybovať sa, majú neistú chôdzu, problémy prehĺtať a rozprávať. Smrť nastáva medzi piatym až pätnástym rokom života.

### Neskorá TSD alebo LOTS (Late Onset Tay-Sachs Syndrome)

Nastupuje vo veku 20-30 rokov a nie je smrteľná. Prejavuje sa neistou chôdzou, spomaleným vývinom a psychickými poruchami (hlavne schizofréniou). Pacienti sú prevažne pripútaní na invalidný vozík, ale psychické poruchy sa dajú kontrolovať liekmi, a tak môžu viesť relatívne normálny život.

Referencie
----------


|  |  |
| --- | --- |
| Portal | Medicínsky portál |

1. 1 2 3 4   *Tay-Sachs Disease Information Page: National Institute of Neurological Disorders and Stroke (NINDS)* [online]. web.archive.org, 2011-11-27, [cit. 2023-03-26]. Dostupné online. Archivované 2011-12-28 z originálu.
2. 1 2   *TAY-SACHS DISEASE; TSD* [online]. [Cit. 2023-03-26]. Dostupné online.
Súradnice: 48°39′13″S 19°21′14″V﻿ / ﻿48,6535°S 19,3539°V﻿ / 48.6535; 19.3539

**Hrochoťská dolina** lemuje riečku Hučava vo východnej časti okresov Banská Bystrica (obec Hrochoť) a Zvolen (obec Očová). Jej stredná a horná časť sa nachádza v v pohorí Poľana.

Polohopis
---------

Južná časť doliny patrí do Slatinskej kotliny, v strednej časti leží okrajovo Zvolenská pahorkatina (oba podcelky Zvolenskej kotliny), nasleduje Detvianske predhorie a horná časť Hrochoťskej doliny vedie časťou Kyslinky, patriacej do Vysokej Poľany. V hornej časti leží v strede rozsiahlej kaldery vyhasnutej sopky osada Kyslinky. Pôvodne lesnícka osada má dnes skôr rekreačný charakter, tvorí niekoľko typických lesníckych stavieb a sídli tu lesná správa.

Turizmus
--------

Územie patrí do Chránenej krajinnej oblasti Poľana, v strednej časti sa nachádza prírodná pamiatka Bátovský balvan. Z osady Kyslinky vedie *Náučný chodník Poľana – Kyslinky*, ktorý má 8,5 km a 17 km dlhý okruh. V minulosti viedla údolím 25 km dlhá úzkorozchodná železnica Vígľaš – Kyslinky, ktorá do roku 1975 slúžila na zvoz dreva.

### Prístup

Údolím vedie cesta z Očovej až do osady Kyslinky, na ktorú sa v lokalite *Dolina* pripája cesta z Hrochote. Z Očovej v trase cesty vedie  modro značená, cestu z Hrochote zasa  žlto značená trasa.

Referencie
----------

1. 1 2 3   *mapový portál HIKING.SK* [online]. mapy.hiking.sk, [cit. 2019-03-25]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2019-03-25]. Dostupné online.
3. 1 2  HROCHOŤ, Obec. *Cestovný ruch* [online]. hrochot.sk, [cit. 2019-03-25]. Dostupné online. Archivované 2019-03-26 z originálu.
4. ↑   *Podpoľanie - Kyslinky - lesnícka osada* [online]. podpolanie.sk, [cit. 2019-03-25]. Dostupné online.
5. ↑   *Železničná trať Vígľaš - Kyslinky - Polianka* [online]. rail.sk, [cit. 2019-03-25]. Dostupné online.

Pozri aj
--------

* osada Kyslinky
Archimedova skrutka v trojdimenzionálnom zobrazení, v činnosti
Princíp fungovania
**Archimedova skrutka** je mechanické zariadenie, tzv. nekonečná skrutka, ktorú opísal starogrécky matematik, fyzik, astronóm a filozof Archimedes zo Syrakúz.

Dejiny
------

Ešte počas pobytu v Egypte videl Archimedes chudobných roľníkov pri zavlažovaní polí. Títo na premiestňovanie vody z nižšej hladiny na vyššiu používali tzv. nekonečnú skrutku. Pravdepodobne ju vynašli staroegyptskí technici, ale ako prvý ju opísal Archimedes. A podľa neho dostala aj meno „Archimedova skrutka". 

Stredovekí stolári a tesári používali na zmontovanie nábytku a drevených konštrukcií budov drevené kolíky alebo kovové kliny. Až v 16. storočí sa začali vyrábať klince so závitom, ktoré lepšie držali. To už bol iba krôčik k vzniku skrutky. Skrutky sa začali všeobecne používať na upevňovanie až na konci 18. storočia, keď prišli na metódu, ako ich lacno vyrábať.

Princíp fungovania
------------------

Bola to obrovská špirála uzatvorená v drevenom valci. Pri otáčaní posúvala skrutka vodu pozdĺž svojho závitu, pričom sama vpred nepostupovala. Tento dômyselný mechanizmus sa v niektorých krajinách používa doteraz. Dlho však nikomu nenapadlo skrutku využiť nielen na čerpanie vody, ale aj na upevňovanie.

Iné projekty
------------

Commons
* Spolupracuj na Commons Commons ponúka multimediálne súbory na tému **Archimedova skrutka**

Literatúra
----------

* P. J. Kantert: *Praxishandbuch Schneckenpumpe*. Hirthammer Verlag 2008, ISBN 978-3-88721-202-5
* P. J. Kantert: *Manual for Archimedean Screw Pump*. Hirthammer Verlag 2008, ISBN 978-3-88721-202-5
***Absolut Warhola*** je nemecký dokumentárny film o Andym Warholovi a jeho slovenských rodinných príbuzných, ktorý bol nakrútený v roku 2001 poľským režisérom Stanisławom Muchom.

Film
----

Dej filmu by sa dal rozdeliť na dve časti, jedna časť prináša pohľad do obce Miková, odkiaľ pochádzajú rodičia Andyho Warhola, a druhá časť sa odohráva v neďalekých Medzilaborciach, kde sídli Múzeum moderného umenia Andyho Warhola.

Obidve časti sú navzájom posplietané a striedavo prinášajú pohľad na tvorbu a život Andyho Warhola, ktorú prezentuje Múzeum moderného umenia Andyho Warhola; a na početnú rodinu príbuzných Andyho Warhola z Mikovej, ponúka rozhovory s nimi, (aj keď sa s ním nikdy nestretli) a približuje život v tomto východoslovenskom regióne. 

Film získal viacero ocenení na filmových festivaloch po celom svete.

Pozri aj
--------

* Andy Warhol
* Múzeum moderného umenia Andyho Warhola

Externé odkazy
--------------

* *Absolut Warhola* v Česko-Slovenskej filmovej databáze
* *Absolut Warhola* v Internet Movie Database (po anglicky)
* Absolut Warhola – na youtube

Zdroj
-----

*Tento článok je čiastočný alebo úplný preklad článku Absolut Warhola na anglickej Wikipédii.*


|  |  |
| --- | --- |
| Portal | Filmový portál |
reštaurátori pri práci
**Reštaurátor** je zväčša maliar alebo sochár prípadne umelecký stolár či kovotepec, ktorý priamo dotvára - opravuje predmet historickej hodnoty. Samotný reštaurátor sa väčšinou zameriava iba na jeden druh materiálu drevo kameň ale aj látka alebo papier.

Ako optimálne vzdelanie sa považuje vysokoškolské vzdelanie minimálne druhého stupňa v danej oblasti a to práve z dôvodu že reštaurátor na rozdiel od konzervátora priamo zasahuje do predmetu kultúrnej hodnoty, teda napríklad dotváraním chýbajúcich častí. Činnosť reštaurátora je regulovaná právnymi predpismi: Zákon Národnej rady Slovenskej republiky c. 200/1994 Z.z. o Komore reštaurátorov a výkone reštaurátorskej činnosti jej v znení zákona c. 136/2010 Z.z. Na výkon tohto povolania je tiež nutné obdržať rôzne certifikáty ako napríklad: Osvedčenia o zápise do zoznamu autorizovaných reštaurátorov podľa zákona c. 200/1994 Z.z. o Komore reštaurátorov a o výkone reštaurátorskej činnosti jej členov v znení zákona c. 136/2010 Z.z. o službách na vnútornom trhu a o zmene a doplnení niektorých zákonov (§ 16 a 17). Komora reštaurátorov SR. vydala E.C.C.O. Profesijné smernice (II): Etický kódex Podporovaný Európskou konfederáciou konzervátorov a reštaurátorov a prijatý valným zhromaždením v Bruseli 7. marca 2003. Ktorý sa zaoberá aj profesiou konzervátora.

Na Slovensku fungujú viaceré druhy reštaurátorsko - konzervátorských zariadení a to napríklad štátne reštaurátorské ateliéry ale aj súkromné reštaurátorské ateliéry nemôže však zabúdať ani na interné reštaurátorské a konzervátorské dielne ktoré sú súčasťou niektorých múzeí alebo galérií.

Zdroj
-----


|  |  |
| --- | --- |
| Portal | Umelecký portál |

* restauro.sk Archivované 2013-12-24 na Wayback Machine
***Anjeli a démoni*** je názov dobrodružného románu od spisovateľa Dana Browna. Kniha bola prvá zo série s Robertom Langdonom, hlavným hrdinom.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Starodávne bratstvo iluminátov (osvietených) je odvekým nepriateľom akéhokoľvek náboženstva. Hlavne však katolíckej cirkvi. Toto bratstvo bolo tvorené vedcami a veľkými učencami ako napr. Galileo Galilei, ktorí sa snažili poprieť existenciu Boha a dokázať vznik a fungovanie sveta na základe vedy. Američan, historik umenia Robert Langdon bol pozvaný do vedeckého inštitútu CERN vo Švajčiarsku aby pomohol riešiť vraždu Leonarda Vetru, jedného z najlepších tamojších vedcov, ktorý sa snažil pomocou vedy dokázať existenciu Boha. Langdon sa dozvedá o látke zvanej antihmota. Vetrova dcéra, taktiež vedkyňa, poúča Langdona o obrovských ničivých účinkoch antihmoty. Nato sa zistí, že najväčšiu dosiaľ vyrobenú vzorku antihmoty ukradli ilumináti, a ich najväčšou túžbou je počas konkláve zrovnať pomocou antihmoty Vatikán so zemou. Akoby nebolo dosť, si vezmú štyroch kardinálov, najväčších favoritov na post nového pápeža ako rukojemníkov.

 Opis zápletky alebo rozuzlenia príbehu sa tu končí.

| * z
* d
* u
Knihy Dana Browna |
| --- |
| 
* *Digitálna pevnosť* (1998)
* *Anjeli a démoni* (2000)
* *Bod klamu* (2001)
* *Da Vinciho kód* (2003)
* *Stratený symbol* (2009)
* *Inferno - Peklo* (2013)
* *Pôvod* (2018)

 |
**Dieselov cyklus** alebo **Dieselov obeh** je ideálny tepelný obeh pozostávajúci z vratných zmien. 

Dieselov cyklus popisuje prácu stroja, kde prívod tepla prebieha plynule počas expanzie a odvod tepla sa uskutoční vo veľmi krátkom čase - bez zmeny pohybu piesta. Takéto priblíženie je možné použiť pre vznetové motory pri plnom zaťažení , kde sa váčšia časť spaľovania (prívod tepla) koná počas expanzie. Odvod tepla je realizovaný výmenou náplne, čo zhruba zodpovedá predpokladom modelu.

Diagram Dieselovho cyklu
------------------------

Znázornenie Dieselovho cyklu v p-V diagrame.
Jednotlivé fázy Dieselovho cyklu znázorňuje diagram vyjadrujúci závislosť tlaku od objemu (*p-V diagram*). Zanesením všetkých štyroch fáz cyklu do jedného diagramu získame oblasť ohraničenú dvomi adiabatami, izochorou a izobarou. Obsah tejto oblasti zodpovedá práci vykonanej strojom 

{\displaystyle A\equiv Q\_{p}-Q\_{o}}.
* krivka medzi bodmi 1 a 2 — adiabatická kompresia
* krivka medzi bodmi 2 a 3 — izobarický prívod tepla
* krivka medzi bodmi 3 a 4 — adiabatická expanzia
* krivka medzi bodmi 4 a 1 — izochorický odvod tepla

Učinnosť Dieselovho cyklu
-------------------------

Účinnosť Dieselovho cyklu závisí iba na:

* kompresnom pomere, t. j. pomere objemu v stave 1,4 k objemu v stave 2,3 ( **ε** )
* exponente adiabaty - Poissonovej konštante ( **k** )
* množstva privedeného tepla, t. j. pomeru objemu v stave 3 k objemu v stave 2 ( **ρ** )

{\displaystyle \eta =1-{\frac {1}{\epsilon ^{k-1}}}.{\frac {\rho ^{k}-1}{k.(\rho -1)}}}

Referencie
----------

Trnka J. Urban J.: Spaľovacie motory. Alfa Bratislava, 1992.


|  |  |
| --- | --- |
| Portal | Fyzikálny portálChemický portál |
Rímska mozaika (Herculaneum, 1. stor.
**Mozaika** (tal. Mosaico) je plošná výzdoba, ornamentálna alebo figurálna, zostavená z drobných kociek, hranolčekov alebo kolíčkov, kamenných, neskôr sklenených, upevňovaných do mäkkej malty alebo tmelu.

V starovekom Oriente a v antike sa používala kamenná mozaika na výzdobu podláh (Pompeje).

Najväčší rozvoj zaznamenala v byzantskom umení. K najznámejším patria mozaiky v talianskej Ravenne z 5. a 6. storočia. Sú to napríklad mozaiky *Dobrý pastier* (5. storočie) v mauzóleu Gally Placidie, *Krst Krista v rieke Jordán* (okolo roku 450) v Baptistériu ortodoxných a najznámejšia z nich v apside chrámu San Vitale z roku 547. Po stranách apsidy sú zobrazené dve cisárske procesie s portrétmi cisára Justiniána I. a cisárovnejTheodory. V bazilike Sant' Apollinare in Classe neďaleko Ravenny, ktorá bola vysvätená v roku 549, sa nachádza jedna z najpôsobivejších apsidových mozáik *Kristova premena*.

Všetky byzantské figurálne mozaiky nachádzajúce sa v Konštantínopolských náboženských stavbách boli zničené počas ikonoklastického obdobia v 8. a 9. storočí. Niektoré dekoratívne mozaiky predikonoklastického obdobia ako aj mozaiky z 8. a 9. storočia sa napriek tomu zachovali. Patrí k nim veľký kríž na zlatom podklade v chráme Hagia Irene (Chráme sv. Mieru) vedľa chrámu Hagia Sofia. Prežili aj kvalitné svetské mozaiky v ruinách paláca byzantských cisárov v Istanbule. Tieto rozsiahle podlahové obrazy zo 6. storočia znázorňujú scény z poľovačiek, domácich prác ale aj ornamenty orámované listovým vzorom - tu sa už prejavuje orientálny vplyv. Počas reštaurovania obrazovej výzdoby v chráme Hagia Sofia v roku 843 boli figurálne mozaiky obnovené. V južnom vestibule je zaujímavá mozaika, ktorá zobrazuje Justiniána I. s Konštantínom I. ako ponúkajú model mesta tróniacej Panne s dieťaťom. Vo vnútornom nartexe je zobrazený Lev VI. klaňajúci sa pred Kristom (začiatok 10. storočia). V galérií sú portréty cisára Alexandra III. (912 – 13), cisárovnej Zöe spolu s jej tretím manželom Konštantínom IX. Monomachom (11. storočie) a cisára Jána II. s cisárovnou Irenou (12. storočie).

Pravdepodobne najznámejšou byzantskou mozaikou je Jipsi Danger, mozaika gigantických rozmerov, ktorá zobrazuje Krista medzi postavami Panny Márie a Jána Krstiteľa. Postavy a ich tváre sú zobrazené veľmi detailne, využitím miniatúrnych kociek skla a mramoru nádherných farieb na zlatom podklade. Táto mozaika je datovaná do tretej štvrtiny 13. storočia. V Istanbule sú aj ďalšie výnimočné mozaiky. Napríklad v nartexe Kariyskej mešity - tiež známej ako Chrám Krista Spasiteľa v Chore zo začiatku 14. storočia - sú mozaiky zobrazujúce život panny Márie a Ježiša Krista v sérii nádherných panelov. 

Všetky tieto mozaiky sú jedinečné svojim prevedením, farebnosťou kamienkov, detailom a vynikajúcou svetelnosťou. Patria k najväčším prínosom byzantskej kultúry vôbec.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Mozaika**
* Spolupracuj na Commons Commons ponúka multimediálne súbory na tému **Mozaika**

Externé odkazy
--------------

* FILIT – zdroj, z ktorého pôvodne čerpal tento článok.
Schematický nákres Geigerova-Müllerova počítače
**Geigerov-Müllerov počítač** tiež **Geigerov-Müllerov detektor** je detektor ionizačného žiarenia (najmä gama, ale i beta a alfa). Meraciu časť počítača tvorí trubica a vlákno obklopené plynom. Vodiče sú pod vysokým napätím 100 – 1 000 V. Častice preletujúce plynom narážajú do jeho atómov a vytvárajú z nich ióny a elektróny. Elektróny dopadajúce na anódu sa potom registrujú ako impulzy. Pretože však vzniknuté ióny získavajú v elektrickom poli energiu dostatočnú na ionizáciu ďalších atómov alebo molekúl, sú potrebné ďalšie prostriedky na eliminovanie tejto reakcie.

Fotografia moderného počítača
Účinnosť takého detektora by však bola mizivá, pretože nabité častice by mali veľmi malú pravdepodobnosť nárazu do častíc plynu. Preto sa spolieha na to, že sa ich väčšina zachytí na stenách trubice, ktorá je preto vyrobená z kovu s vysokým atómovým číslom. Účinnosť sa ale aj tak nezvýši nad úroveň 1-2 %.

Pozri aj
--------


|  |  |
| --- | --- |
| Portal | Fyzikálny portálChemický portál |

* Detektor žiarenia

Iné projekty
------------

Commons
* Spolupracuj na Commons Commons ponúka multimediálne súbory na tému **Geigerov-Müllerov počítač**

Zdroje
------

*Tento článok je čiastočný alebo úplný preklad článku Geigerův-Müllerův počítač na českej Wikipédii.*

* KOLEKTIV AUTORŮ. *Fyzikální praktika* [online]. Plzeň: ZČU, 2002. Dostupné online. Archivované 2007-01-08 z originálu. (po česky)
Ukrajinská ikona *Plášť Bohorodičky* z polovice 17. storočia
**Pod tvoju ochranu** (novogr. Ὑπὸ τὴν σὴν εὐσπλαγχνίαν, lat. Sub tuum praesidium) je jedna z tradičných mariánskych kresťanských modlitieb. Doložená je už na grécky písanom egyptskom papyruse z polovice tretieho stroročia ako súčasť vianočnej liturgie cirkvi koptskej. Ide o najstaršiu dochovanú modlitbu k Panne Márii ako k Bohorodičke. Používa sa v už spomínanej koptskej, v byzantskej, v ambroziánskej aj v rímskej liturgii.

Slovenský text
--------------

Pod tvoju ochranu sa utiekame, svätá Božia Rodička,
neodvracaj zrak od našich prosieb,
pomôž nám v núdzi a z každého nebezpečenstva nás vysloboď,
ty Panna slávna a požehnaná.
(Pani naša, prostredníčka naša, orodovníčka naša,
u Syna nám zmilovanie vypros,
Synovi svojmu nás doporuč,
k Synu svojmu nás odprevaď.)

Amen.

Latinský text
-------------

Sub tuum præsidium confugimus,
sancta Dei Genitrix.
Nostras deprecationes ne despicias
in necessitatibus,
sed a periculis cunctis
libera nos semper,
Virgo gloriosa et benedicta.
(Domina nostra, mediatrix nostra, advocata nostra,
tuo filio nos reconcilia,
tuo filio nos commenda,
tuo filio nos repræsenta.)

Referencie
----------

1. ↑   *Modlitba.sk* [online]. 2013-07-04, [cit. 2019-06-22]. Dostupné online.

Zdroj
-----

*Tento článok je čiastočný alebo úplný preklad článku Pod ochranu tvou na českej Wikipédii.*